LidanRubinov/Halacha-QA huggingface dataset:
שאלה: הפסקה לדבר עם אמא בגלל חזרה בתשובה: הבן שלי חזר בתשובה וגר בצפת עם אבא שלו שגם חזר בתשובה. אני גיורת - ואני ואבא של הבן שלי פרודים. אני לא חזרתי בתשובה למרות שהתגיירתי בצורה האורטודוקסי לפני 34 שנה (כאשר גם האבא של הבן שלי -הפרוד שלי- לא היה דתי). עכשיו הבן שלי הפסיק לדבר איתי. האם להתנהג ככה זה לפי החוקים ביהודות? אני מאוד כואבת. בפרוש לא מהחזרה בתשובה של הבן שלי אבל העובדה שהוא חושב שהוא צריך לנתק קשר איתי. הוא היה ועדיין הוא החיים שלי. מה אוכל לעשות (חוץ מלחזור בתשובה על פקודה) שהוא ידבר איתי שוב?
תשובה: אני קורא הרבה מאוד כאב בדברים שאת כותבת. איני מוצא שום קשר ישיר בין חזרה בתשובה ובין הפסקה לדבר עם אמא. להפך, לא זו בלבד שהחזרה בתשובה עצמה מחזקת את המחויבות של כיבוד אב ואם ושל הרצון להיות טוב ומקושר עם הבריות כולם, עוד חשוב לה עצמה שלא להתנתק ולא להתרחק מכל הקשרים הקודמים, אלא להפוך אותם למנוע לצמיחה. האם יכול להיות שהבעיה סבוכה יותר, ולא קשורה רק לחזרה בתשובה, אלא למערכת יחסים מורכבת בינך ובינו? נראה לי כי הדבר הטוב ביותר לעשות הוא ליצור קשר עם הרב שלו, ועם מי שהנחה אותו והדריך אותו בדרך התשובה שלו, ולברר אצלו את עמדתו ומה ניתן לעשות כדי לקשור ביניכם מחדש. אני מעריך (אם כי לא בטוח) כי אם מדובר ברב שיש לו ניסיון בתחום החזרה בתשובה - הוא ידריך אותו בצורה יותר רכה וקשורה, ואפשר שדרך זה תמצאו את הקשר המחודש ביניכם. האם אפשר ללכת בדרך זו?
שאלה: תפילין זמניות: לרב, אני אשכנזי והתפילין שאני מניח בשנים האחרונות הם אשכנז ומבהמה גסה. ברשותי משנים עברו תפילין עדות מזרח מבהמה דקה שהייתי נוהג להניח כמו בני עדות המזרח, וסביר מאוד שהן לא פסולות כי לא היו בשימוש בשנים אלו. האם כשאמסור את התפילין אשכנז שלי לבדיקה והחלפת רצועות של מספר ימים אוכל, מטעמי נוחות, להניח במקומם את התפילין שלי מבהמה דקה כפי שמניחים בעדות המזרח עד שיחזרו מבדיקה? או אולי יש בזה בעיה כמו מורידין בקודש כי מבהמה דקה הן אולי רק של "בדיעבד " (כך שמעתי) ושל שינוי צורת ההנחה לתקופה? האם יש עניין להתאמץ למצוא תפילין ראויות חלופיות? לא תמיד יש בנמצא גמ"ח ותפילין חלופיות וגם אז צריך להתאים אותם וכו. על זמנך ותשובתך
תשובה: לשואל: מכיוון שמדובר על זמן מוגבל אפשר להניח את התפילין של בהמה דקה. הרב אריה שטרן ראש מכון הלכה ברורה
שאלה: כיבוד הורים: הרב! שמי א ויש לי בעיה.הורי הם אנשים מדהימים והורים מדהימים עוד יותר אוהבים חמים ומגנים אך יש ל בזמן האחרון הרבה היתקלויות איתם על כך שאינם מסכימים לי ללכת לדברים חברתיים שונים משום פחד וחשש ודווקא קרה לאחרונה מס פעמים רצופות ובכול הפעמים קשה לי נורא להבין אותם ואת ההתעקשות שלהם מצד שני איני ילדה מרדנית וחשוב לי נורא מה אימי חושבת ואומרת כך שלא אעשה משהו בניגוד לרצונה.אך אני חשה רגשות אשם שאני באה אליה בטענות כי הרבה פעמים למרות החשש הרב היא עשתה מאמץ ושלחה אותי למקומות שונים.שאלתי העיקרית היא מה לעשות? מחר (יום שישי) יש שבת צוות מטעם התנועה בה אני מדריכה ביישוב בשומרון ועלינו לנסוע ב2 אוטובוסים ולישון בשקי שינה בשבת אבל מאוד חשוב לי לנסוע כי כבר לא נסעתי לשבת אחת וגם תהינה הרצאות יפות בשבת בעיקרון אימי הסכימה אך בלב כבד עם הרבה חששות ופרצופים שאלתי היא האם לנסוע בכול מקרה או לוותר? ובכללי מה לעשות עם רגשות אלה.
תשובה: לצערי התפניתי להשיב רק לאחר השבת - אבל בשאלה העקרונית אפשר לעסוק. הקשר הבסיסי שלך עם הוריך הוא טוב ובריא, זו נקודת מוצא חשובה שחייבים לשמור עליה. הפתרון האמיתי במקרים כאלה הוא התחשבות הדדית - פעם את מוותרת במשהו שמאוד חשוב להורים שלך ופעם הם מוותרים במשהו שמאוד חשוב לך. הקושי הגדול, בהצעה הפשוטה הזאת - קושי שמונע התנהלות כזאת בכל הבתים - זה הקושי להקשיב באמת אחד לשני. על פי רוב אין הקשבה כנה, לעיתים גם אין אמון. ההורים לא באמת מאמינים שזה חשוב לילד, הבן לא באמת מאמין שלהורים כל כך קשה להסכים לו. לשמחתי אצלכם זה נשמע אחרת. נראה שיש לך ולהורים שלך אמון הדדי. לכן במקרה שלכם אפשר לבנות על הקשבה כנה ואמיתית. כמובן לא די בהקשבה צריך גם פתיחות - כל אחד יאמר באמת את כל הסיבות שיש לו למה שהוא מבקש. לסיכום, שיח בונה מכיל שלשה מרכיבים של תקשורת בריאה: הקשבה, כנות ופתיחות. אם תשמרו על הכללים הללו ותוסיפו לכך הרבה כבוד הדדי, תגיעו לפתרון הנכון ביותר שיש עבור שני צדדים שרוצים דברים סותרים: מדברים בכנות, מקשיבים ומחפשים פתרון שהכי פחות קשה לשני הצדדים. בהצלחה!
שאלה: דתיים חילונים:, יש לי חברה שגדלה בבית מסורתי : הדלקת נרות קידוש בשישי. אבל את השבת היא לא שומרת מבחינת לבוש חלק היא מכבדת ומה שקשה לה היא לא, והיא קצת רחוקה מכל עניין הדת כאילו לא נותנת יד כדי להתקרב אליו זה לא הכי מעניין אותה כרגע, כל מה שהיא עושה היא עושה נטו בשבילי כדי שאני אשמח לא כי היא רוצה, לדוגמא להתלבש צנוע להגיד ברכות השחר. עכשיו אני בא מבית דתי וזה מפריע לי אני רוצה שחלק מהדברים יבואו ממנה שהיא תעשה את זה בכיף ובלא בכפייה. אנחנו במערכת יחסים כמעט שנה, היא מכבדת את עניין הדת שלי בלבוש וכו. אבל היא מפחדת להתקרב לדת שאני מדבר איתה על זה ועל שבת וקיום מצוות ועל עבירות ומה ההשלכות של זה או לדוגמא רוצה להראות לה הרצאות על צניעות בנות ישראל וכאלה והיא פשוט נרתעת ולא מוכנה לראות או לשמוע. מהפחד שלא להיכנס לזה. כאילו מפחדת שזה ישפיע עלייה. זה ממש מפריע לי, ויהיה לי קשה לעזוב אותה זאת מערכת יחסים ארוכה ואני כן חושב שאפשר להוביל אותה לדת השאלה היא באיזה דרך ולכן אני פונה אלייך שתעזור לי למצוא דרך של שלב שלב וככה היא תתקרב לדת באהבה. אתה תעזור לי מאוד.
תשובה: ב"ה, קשה לשכנע אדם לקיים מצוות אם אין לו רצון פנימי והבנה בכרך הדבר, לפעמים במצב כזה דוקא ההסברים מרחיקים עוד יותר. אי אפשר לקרב אדם לדת בגלל שאתה רוצה אותה, אם היא לא מתאימה מבחינה דתית תשקול אם את הקשר הזה אפשר להמשיך. דני ארגמן
שאלה: קמח מנופה בקרור: אני קונה קמח נקי מתולעים, הנמצא בקירור לאחר הטחינה. שאלתי - באיזה תנאי קירור צריך לשמור את הקמח? כמה מעלות? מספיק לשמור במקרר או שצריך דווקא מקפיא? שמואל.
תשובה: להכניס אותו למקרר (אין צורך במקפיא) תוך 24 שעות מהטחינה.
שאלה: כשרות רוטב צ ילי: האם אישור של הרבנות הראשית על רוטב צ ילי תוצרת חו"ל זה מספיק?
תשובה: אישור הרה"ר לא מאבחן בין רמות שונות של כשרות, הרה"ר מאשרת כמעט כל כשרות מחו"ל ויש בחו"ל גופי כשרות בכל מיני רמות ולאו דווקא ברמה גבוהה של כשרות. אמנם הרה"ר לא נותנת כשרות על מוצרים שיש בהם חדש, חלב גוי, או בישולי עכו"ם לפי האשכנזים אבל הכשרות מורכבת מעוד הרבה דברים אחרים. ולכן גם במוצרים עם אישור הרה"ר זה לא מספיק למי שרוצה לאכול רמה גבוהה של כשרות.
שאלה: כדורים לא כשרים: אני מעוניין לקחת כדורים לא כשרים. אלו הרכיבים:(מצטער שהם באנגלית לא ידעתי איך לפרש אותם) Gelatin capsule (gelatin, FD C blue 1, FD C red 40, titanium dioxide), magnesium stearate, silicon dioxide, microcrystalline cellulose. עכשיו אני יודע שמבחינת ההלכה עדיף לקחת עם כשרות. אבל יש בכדורים האלה חומר שאין בכדורים עם כשרות. השאלה שלי האם אפשר לקחת אותם או שיש ברכיבים משהו שהוא לא כשר? ועוד שאלה אם יש עדיפות לכך שלא יהיה להם טעם וריח(אני חושב שאין אני צריך לבדוק)
תשובה: וברכת ד  אם אין טעם לכדור, ונלקח לבריאות אפשר להשתמש. אבל אם יש בו טעם יש להמנע אלא א"כ יש צורך מיוחד. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שינוי או הוספת שם: כבוד הרב, שמי - - - שנים רבות אני חיה בתחושת חוסר שביעות רצון מהשם שניתן לי מלידה, בעצם מאז שאני זוכרת את עצמי. זוהי תקופה לא פשוטה בחיי ואני מרגישה ששינוי השם יוכל להועיל לי בשינוי המסלול הרוחני והכללי. חשבתי על השם : אוריין - שמשמעו כמובן הוא תורה בארמית. האמת היא שאני מעדיפה להוסיף את אוריין כשם ראשון ואת - - - כשם שני בתעודת הזהות מלהחליף ממש. אודה לך מאוד אם תכתוב את דעתך על השינוי המבוקש.
תשובה: לשם אוריין יש צליל נכרי, השם אוריין הוא שם צרפתי שפרושו  שחר  עייני בקישור אמנם בארמית יש ביטוי  בר אוריין     בן תורה  אבל המילה  אוריין  כשם אדם מופיעה פעם אחת כשם של גבר "אבא אוריין איש צידן אמר חמשה דברים משם רבן גמליאל." (אסתר רבה פתיחתות ד"ה ט ר  יודא) לא ברור שהשם אוריין שייך לאישה. אני שייך לאלו שבאופן בסיסי לא ממליצים להחליף שם, הרב אבינר מסביר את ההסתיגות בקישור הבא לסיכום - שאלה גדולה אם כדאי וצריך להחליף (בעצם להוסיף) שם. אם החלטת להוסיף שם, עדיף שם עברי שאין ספק שהוא שם של אישה.
שאלה: טבילה במקווה: ב"ה הרב, באיזו תדירות טוב לטבול במקווה? וכמה פעמים ראוי לטבול(3, 7, וכו )? ושבת
תשובה: אין מצווה מהתורה או מדרבנן לטבול שלא לשם טהרת מקדש או יוה"כ וכד. אולם יש שנהגו לטבול מצד חסידות, חלקם בכל יום וחלקם בימי שישי. חלקם שבע טבילות וחלקם פחות או יותר לפי ספרי הסוד. למעשה עדיף בזמן הזה ללמוד תורה במקום המקווה, ולהניח למידות חסידות. הלואי שנגיע כראוי למידת הנקיות במסילת ישרים, זה חשוב יותר מקפיצה למידת החסידות. אולם אם אתה חש שזה גורם לך חיזוק בירא"ש, יש עניין לטבול גם במחיר מיעוט תורה בזמן הזה, שאין לך דבר העומד מול ירא"ש.
שאלה: הלל בעצמאות: אני בדילמה ממש קשה - מצד אחד ב"ה אני מאוד שמח במדינה ולענ"ד יש לומר הלל שלם עם ברכה אבל מצד שני אני חושש לסוברים לסב"ל.שהם גם לא מעטים מה אני יכול לעשות???
תשובה: אתה לא פוסק, עשה לך רב והסתלק מן הספק
שאלה: משקאות חריפים: בהרבה בארים כשאני מברר על תעודת כשרות הם אומרים לי שהם כשרים וסגורים בשבת אך לא נותנים להם תעודה בגלל האלכוהול, ברצוני לדעת מה הבעיה עם האלכוהול ובנוסף האם מותר לי לשבת שם ולשתות בירה שאני יודע שהיא כשרה? מראש.
תשובה: יש כאן כמה עניינים הלכתיים. ראשית, האם נכון וראוי לשבת במקום כדוגמת בר או לא, אך בזה לא נדון כי זה לא שייך לענייני כשרות. שנית, כשרות המשקאות, יש כעין מוסכמה חברתית שאין בעיית כשרות במשקאות חריפים אך זה לגמרי לא נכון, עיין בשני אתרים העוסקים בכך, kosher liquor list ורשימת המשקאות החריפים של הרה"ר באתר שלהם. וגם מה שרשום ככשר ברשימות הללו הם מוצרים ברמת כשרות מאוד נמוכה ולעיתים מסתמכים על קולוות בהלכה שאינן מקובלות בארץ. דבר שלישי, שתיה ואכילה בכלים לא טבולים יש מחלוקת הפוסקים האם בית אוכל חייב להטביל כלים או לא, הוראת הרה"ר היא שכן, אבל יש פוסקים שלא מצריכים טבילה בכל אופן כאשר שותים ישר מבקבוק אין הבעיה קיימת.
שאלה: לנגן בגיטרה בספירת העומר: האם מותר לנגן בגיטרה בספירת העומר בשביל הכיף ולא רק בשביל לימוד? (כמובן שבכל נגינה לומדים משהו חדש.)
תשובה: עד ל"ג בעומר אנו משתדלים לזכור את הטרגדיה הלאומית שהיתה לנו אחרי חורבן בית המקדש, במותם של 24,000 תלמידי רבי עקיבא, ולהצטער על כך שעדיין חסרה לנו אהבת חינם. לא מתאים בזמן הזה לנגן בגיטרה בשביל הכיף. ובהצלחה!
שאלה: הלל: אדם החושש לסב"ל יכול לסמוך על המתירים לברך הלל ביום העצמאות???האם יש דעות שונות???
תשובה: לפי הרב מרדכי אליהו זצ"ל ויבלחט"א הרב עובדיה יוסף שליט"א אין לברך על ההלל ביום העצמאות, כמו בראש חודש, ויש לאומרו לאחר קדיש תתקבל. אמנם יש רבנים רבים שקבעו שיש לברך הלל, וכך פסקה הרבנות הראשית. ועל זה נאמר: עשה לך רב והסתלק מן הספק. בכל אופן מצווה לומר את ההלל, ולשמוח ביום הודאה גדול זה.
שאלה: אלוקים: אני לא מבינה מאיפה זה כזה ברור לכולם שיש אלוקים? אני יודעת שככה חינכו אותי אבל אני פשוט לא מבינה על מה להסתמך וממש קשה לי
תשובה: את לא לבד. מאוד טבעי שצעירים חכמים ובוגרים, לא יתלהבו לעשות דברים רק מפני שכולם עושים, ויבקשו להיות אמיתיים עם עצמם. לבחור בעצמם בדרך שלהם ומתוך כך לדעת שזו באמת דרכם. הם לא הולכים בדרך שאחרים קבעו להם. את בצדק, רוצה לבחון ולבדוק ולהחליט בעצמך על אמונתך. בתשובה שלי אני מציג את הסיבות שמביאות יהודים בדור שלנו (כמוני, למשל) להיות מאמינים ומסורים לקיום תורה ומצוות. את יכולה, במידת הצורך, להמשיך ולשאול לאחר מכן כתגובה לתשובה הזאת.
שאלה: בעיה בתפילה:! אני מבינה את רוב המצוות והם ברורות לי אבל את הבסיס שברור לכולם אני לא מבניה כלומר את התפילה והתחברות לה לכולם זה ברור שהוא נימצא איתם והם מתפללים בכוונה ורק אני מתפללת ולא מבינה למה בכלל אני עושה את זה בבקשה תנסו להסביר לי :)
תשובה: את מתפללת כדי לזכך את רצונך כך שיתאים לרצון האלוקי. חייך האישיים עסוקים בעולם הזה במבטך הצר, אך כדי להיות שותפה במהלך האלוקי של תיקון העולם יש צורך להתאים את הרצון שלך למבט האלהי- חכמה מד, קיבוץ נידחים, מלחמה במינים, בניין ירושלים וכו. ועוד, שהתפילה היא ערגה של האדם למציאות טובה יותר, וברגע שהאדם עורג הוא כבר מתעלה למדריגה מתוקנת יותר לקראת העתיד.
שאלה: זוגיות לפני חתונה: הכרתי לפני יותר משלושה חודשים מישהי, שנינו מעל גיל 30, אקדמאים, במטרה להתחתן. אנחנו מערים שונות (במרחק של כשעת נסיעה). במהלך התקופה הקשר הלך והתחזק ומצאנו התאמה מלאה בתכונות, בשאיפות וברמה הדתית. בתחילת הקשר העליתי את נושא המרחק והסברתי שבמידה והקשר יוביל לחתונה אז מקום המגורים המשותף לאחר החתונה הוא בעיר שלי, הסברתי לה את הסיבות (בעיקר בגלל מקום עבודתי)והיא הבינה והסכימה לכך. ככל שהקשר התקדם, היא החלה להעלות חששות מהאפשרות לעבור מקום מגורים מאחר והדבר ידרוש ממנה, לטענתה, התרחקות מהמשפחה, הסביבה החברתית והעבודה. לדבריה היא צריכה זמן לחשוב, להתרגל לרעיון וכו. החששות באות לידי ביטוי גם בקרירות בקשר. מצד אחד, היא מאוד מעוניינת להמשיך אך הקושי להסתגל לרעיון של המעבר מקשה עליה.היא מודה שהיא קצת מבולבלת. דיברנו על כך רבות וניסיתי להסביר לה שהחשש שלה מוגזם, שין סיבה לדואג וכו. המצב שתואר, מעכב את האפשרות להתקדם בקשר, לפחות בשלב זה, והדבר מפריע לי מאוד לאור גילינו והרצון לקדם את הקשר ולאור העובדה שהדבר היחיד שמעכב הוא החשש מהמעבר. מה לדעתך עלי לעשות? להמשיך לשכנע אותה? להיות פאסיבי ולתת לה את הזמן לחשוב? האם עלי לקבל החלטה בנוגע להמשך הקשר ומה הכיוון הנכון ביותר? ב מראש.
תשובה: הלוואי וידעתי. אלא שלא זו בלבד שאיני יודע, אלא שאין דרך כלשהי לדעת מהו הדבר הנכון לעשות. אין נוסחה קבועה בזוגיות. בני זוג מוצאים את עצמם פעמים רבות במצב בו כל אחד רואה את הדברים בצורה אחרת, ואין הם מצליחים בשלב הראשון למצוא דרך שתרצה את שניהם, וזו כנראה לא תהיה הפעם הראשונה שאתם תחיו כך. מניסיוני למדתי כי הדבר הנכון לעשות הוא לנסות ולרכך את המשמעויות של ההכרעה. לדוגמה, להציע כי תגורו ביחד בעיר שלך למשך שנתיים, ותראו כיצד אתם מצליחים להתקיים, ואחרי שנתיים תדונו מחדש בסוגיה זו. עמדה כזו מרככת את החששות, שכן יש בה "פתח מילוט", ואם אכן החששות שלה יתגלו כמוצדקות - תטכסו ביחד עצה מה לעשות. זו רק דוגמה אחת של ריכוך, כמובן שבהנחה שאכן מדובר בבעיה היחידה בלבד, ואין היא מלמדת על נושאים אחרים שעוד לא פתורים ביניכם. האם אתם יכולים ללכת בדרך זו?
שאלה: ספירת העןמר:, אצלנו באולפנה נהוג להוציא חולצת שכבה לפני הטיול השנתי,כך שביום הטיול עצמו תהיה לכל השכבה חולצה זהה. השנה הטיול יוצא בספירת העומר כשבוע לאחר יום העצמאות האם מותר לחדש את החולצה?? ושבת!!
תשובה: מעיקר הדין אין איסור לחדש בגדים בימי הספירה, ואם מדובר בבגד חשוב ומשמח יש לברך שהחיינו.
שאלה: תפילת מנחה לחניכות: אנחנו שתי מדריכות בבני עקיבא של כיתה ג בנות. החניכות לא נכנסות לתפילה עם כל הסניף כמו כולם, אלא רק מכיתה ד, אבל אנחנו רוצות להרגיל אותן לאט לאט לתפילה מסודרת. אז בינתיים, אנחנו מתפללות איתן בנפרד בזמן שכולם מתפללים בבית כנסת. ומכיוון שהן רק מכיתה ג אנחנו עד עכשיו התפללנו איתן רק כמה קטעים מהתפילה שהם: "אשרי יושבי" ושרנו איתן "אתה אחד ושמך אחד" "צדקתך צדק לעולם". רצינו לדעת אם זה ר להתפלל איתן את הקטעים האלה? ואם אנחנו יכולות להוסיף להן עוד שירים מתפילת מנחה שאומרים אותם בפתיחת הארון קודש " ויהי בנסוע אהרון", לך ה הגדולה והתפארת"?
תשובה: לכן! אתן עושות מצוין, וטוב שתמשיכו ללמד ולהרגיל אותן להתפלל. נראה לי שיותר מתאים לחכות עם הפסוקים שאומרים בפתיחת הארון והוצאת ספר תורה לזמן שהחניכות יתפללו בבית הכנסת עם הציבור, כי הפסוקים האלו שייכים להוצאת ספר תורה, ולא שייכים במקום שלא מוציאים את הספר. אבל בכל אופן גם אם אומרים אותם אין בעיה, שהרי תמיד טוב להגיד פסוקי-תנ"ך, וזה לפחות נחשב ללימוד תורה. רק אמירת ברכות במקום שלא מתאים היא בעיה של ברכה לבטלה, וכאן זה לא שייך. בהצלחה ו
שאלה: חמץ: זה נכון שבפסח אסור לאכול דברים שיש בהם את המילה "חמץ"? (חומץ, לדוג )
תשובה: מעיקר הדין אין שום איסור כזה. אך יש מנהגים כאלה, שלא לאכול לדוגמא חומץ או חומוס. מצד שני, יש מנהג אצל קהילות אשכנזיות מסוימות לשתות בדווקא "בורשט" (סלק עם חומץ) כדי להראות שאין איסור בחומץ.
שאלה: ספירת העומר ושירים: האם בספירת העומר אסור לשמוע שירים שיש בהם תוכן שמח, או שאסור באופן כללי לשמוע שירים עם מקצב "מקפיץ"?
תשובה: נהגו להמנע מלשמוע שירים שמחים בקצב משמח. שירים רגילים מותר.
שאלה: מדוע אנחנו מניחים תפילין: לפני שאתם קוראים אני רוצה שתדעו שאני בחור דתי, כן מניח ופשוט רוצה להפסיק להרהר בדברים האלה. "וקשרתם אותם לאות על ידכם והיו לטוטפות בין עינכם." - הפירוש שאנחנו מכירים הוא כמובן הנחת התפילין, אך קראתי והבנתי שזה לא כך, אולי זה פסוק מטאפורי? בנוסף קראתי שההלכה על תפילין היא לא הלכה שקיבל משה מסיני אלא פירוש ח, וידוע שח טעו במקומות רבים. אשמח אם תבהירו לי את העניין, אשמח לתשובה אמיתית, לא כזאת שאקבל רק בשביל לחזק את האמונה שלי או לזכות אותי.
תשובה: בס ד ראשית כל ישר כוח על עצם השאלה, התהיות והקושיות הנם סימן של עובד השם אמיתי. מקובל מהרמב ם שתפילין הנם הלכה למשה מסיני: "תפילין על קלף, ומזוזה על דוכסוסטוס, וספר תורה על הגויל, הלכה למשה מסיני. שי"ן של תפילין, וקשר של תפילין, ורצועות שחורות, ותפילין מרובעות, ומעברתא דתפילין, הלכה למשה מסיני. נכרכות בשערן, ונתפרות בגידין, הלכה למשה מסיני"   הקדמת הרמב"ם לפירוש המשניות יותר מכך חז ל אמרו שכל הקורא קריאת שמע ללא תפילין כאילו מעיד עדות שקר. מי שלא מניחים תפילין הם הקראים, אלו שלא קבלו את סמכות תורה שבעל פה ואת ההלכות שמקובלות כהלכה למשה מסיני. אחד מן הקשיים הגדולים ביותר של יהודי אורתודוקסי הנו היחס לדברי חכמים. כפי שראית קודם, שאלות הנם מקובלות ואף רצויות, אך אל לשאלות לשנות את ההלכה. כל מה שאמרו חז ל ראוי לשאול עליו ולתהות עליו, אך אל לדבר לשנות את הפרקטיקה של המעשה. אנו מאמינים שההלכה היא אותה הלכה כפי שהיא התפתחה במרוצת הדורות- החל מסיני ועד ימינו אנו. כל הלכה והלכה מחייבת אותנו לא משנה אם היא דאורייתא או דרבנן. אם תרצה להיות מאלו שמעצבים את ההלכה, אני מעודד אותך להמשיך לשאול שאלות וללמוד עד שתגיע לרמה בה תוכל לשמש ברבנות ולהיות ממעצבי ההלכה של עם ישראל. ההלכה היא המעשנת הגדולה של האדם ומאפשרת לו להיות אדם ולא להיכנע ליצריו, ההלכה נותנת לאדם את היכולת לסגל לעצמו את הכוח להכריע הכרעה מוסרית ולא הכרעה שמבוססת על יצרים. לשם הרחבה ניתן לראות את ספרו של הרב אליעזר ברקוביץ- אלוהים אדם והיסטוריה שיצא בהוצאת שלם. אני לא חושב שחכמים טעו, אני חושב שחכמים אמרו דברים מדויקים, תפקידנו בתור יהודים אורתודוקסים הוא לנסות ולסגור את הפער בין דברי חכמים שנאמרו לפני דורות רבים לימינו אנו. מקווה שהייתי לעזר הרב אביע ד סנדרס
שאלה: ד  בסיוון תשע"ד: האם מותר להתחתן בד בסיוון? האם גם למתגיירים?
תשובה: מותר. לגרים אין מנהג ולכן הם יכולים להתחתן אחרי לג בעומר
שאלה: תפילה לרפואת תינוק: הרב לפני כשבועיים נולד במשפחתי תינוק זכר בחודש השישי במצב קשה. האם יש תפילה מיוחדת, או מעשה שאפשר להתפלל לעשות לרפואת התינוק? (מלבד קריאת תהילים ומתן צדקה, אותם אנו עושים). כמו כן, הוריו מרוסיה, ואינם יודעים קוראים עברית. האם יש נוסח תפילה ברוסית לרפואת התינוק? שבוע טוב ומבורך.
תשובה: אפשר לקבל בלי נדר קבלה טובה, התחזקות במצוות ובמעשים טובים, "ותשובה ותפילה וצדקה מעבירין את רוע הגזירה". ברוך ה  בדורנו יצאו כמה סידורים עם תרגום לרוסית, ואני שולח לכם קישורים: מלבד זה, ניתן לפנות בתפילה מהלב לאלוקים בכל שפה, כך כתב רבי נחמן מברסלב בליקוטי מוהר"ן תניינא תורה כ"ה. רפואה שלימה במהרה!
שאלה: כח הדיבור ואלמים: ב"ה אם כח הדיבור הוא כח חשוב ביותר באדם כמו שאומר אונקלוס-"לרוח ממלא", ורש"י מפרש שזה דיעה ודיבור, אם כך- איך יתכן שיש אנשים אילמים או שאר אנשים עם בעיות דיבור בכלל? הרי הם לכאורה חסרים את המהות של האדם, את היתרון שלו מעל החיות ושאר הבהמות. ברור שעדיין לאדם זה יש תקווה והוא לא חסר תקנה, עדיין יש בו דיעה אבל הוא צריך "לעקוף" ולהביע אותה בדרך אחרת מהרגיל והמקובל. זו לא אותה שאלה על חרשים וכו כי בתורה עצמה כתוב שהדיבור זה הכח המרכזי באדם ולא השמיעה.
תשובה: גם לך, חשבתי על שאלתך רבות, (וכמובן סליחה על האיחור) קודם כל אני רוצה להביא סיפור ידוע, המדרש מספר על דוד המלך ששאל את ה  מדוע הוא ברא בעולמו את השטות, ה  אמר לו שיחכה כי הוא עוד ידע, אחרי זמן מה הוא התארח בביתו של אכיש מלך גת, ועבדיו גילו שהוא דוד, אז דוד ביקש מה  שיעשה אותו כמשוגע, וכך אכיש אמר שאין הוא נראה כמו דוד. ברור, שזה לא הסיבה לכל השטות בעולם כדי שדוד המלך פעם אחת ינצל מאכיש מלך גת. הסיפור הזה רק בא לבטא, שלכל דבר שה  ברא יש מטרות רבות, ולא את כולן נוכל להבין, כיון שאיננו יכולים לעמוד על כל מקרי הקצה, ועל כל המטרות שהיו בבריאת העולם. לפעמים דבר מסוים הוא נצרך במקום מסוים, ולא ניתן להיות בלעדיו. ובכל זאת ננסה להבין מדוע? יתרון האדם מהבהמה הוא בכח הדיבור, הכח שבו האדם יוצר את הקשר עם הסביבה והחברה, והכח שהוא גם הכוח האלוקי שנותן לו את האפשרות להתקדם בעולם. אבל, האם כל הכח הזה מתמקד רק בדיבור, זה כל מותר האדם מן הבהמה? אם כל האנשים היו יכולים לדבר, היה האדם עוד עלול לחשוב כי כח הדיבור הוא ההבדל הגדול שבין הבהמה והאדם, כח הדיבור וזהו. האם זה נכון? מספיק להסתכל על מדען כמו סטיבן הוקינג שכמעט ואין לו שום כח של אדם אחר, וכמעט רק המוח והידיים בשליטתו (גם זה בקושי) אבל ההשפעה שהוא יוצר, והמדע שהוא מקדם, הוא מדהים גם לאדם שמדבר. בקיצור, זה שיש אנשים חסרי כוח הדיבור זה מוכיח לנו ולכל אדם שמותר האדם על הבהמה אינו רק בזה שהוא מדבר, אלא בזה שהוא חושב ומתקדם, כך אנחנו מבינים טוב יותר את המטרה שלנו בעולם: להתקדם. מעניין שח אמרו: מה אומנתו של אדם בעולם הזה, ישום עצמו כאילם, יכול בדברי תורה? ת"ל ודברת בם! כלומר הדיבור עוזר לנו כל עוד הוא נועד להתקדמות שלנו בעולם הרוחני, אבל אם הוא מוריד אותנו למטה עדיף היה אולי שלא נדבר, כיון שכח הדיבור מצד עצמו אינו התקדמות. מקווה שהועלתי עקיבא akivamakshivim gmail.com
שאלה: פרשת השבוע: אבקש לדעת את פרשת השבוע לפי תאריך לידתי 29.03.1959.ומה המשמעות? ב מראש
תשובה: פרשת שמיני. אני לא מכיר קשר הכרחי של משמעות בין תאריך הלידה לפרשת השבוע
שאלה: תענית: הרב כתוב במסכת תענית שאדם שמקבל על עמו תענית בעקבות צרה או חולה ובמהלך התענית עברה הצרה או שהחולה התרפא הוא צריך להשלים את התענית אבל אם הוא קיבל על עצמו תענית בעקבות צרה ולפני שהחיל להתענות עברה הצרה, האם הוא גם צריך להשלים את התענית?
תשובה: אין הבדל וצריך להשלים את התענית (משנ"ב תקסט סק"ז), אך עיין שם בשולחן ערוך סעיף א שציבור לא צריך להשלים את התענית (בין שנתרפא באמצע התענית ובין לפניה).
שאלה: ספירת העומר: שבוע טוב, רציתי לדעת בבקשה מה ההלכה לגבי חוג ריקודי עם שאני הולכת אליו אחת לשבוע במהלך השנה.האם מותר לי להשתתף בו עד לג בעומר בימים אלו?יש לציין כי אני תימניה וכי החוג הן למטרה ספורטיבית והן להחיות את הנפש.
תשובה: מותר להמשיך
שאלה: ספיקות באמונה -מכתב לקב"ה ובחזרה: כן, אני מאמינה בך, ולא, לא בגלל שנוח לי להאמין בך. אולי בכלל עדיף להאמין בך רק לפי הרגש, בלי יותר מדי לנסות לסתור אותך. אני לא זכיתי. אני מרגישה שאתה אמיתי, אתה האמת, ואין ספק שאתה קיים. משהו בלתי פתור הרבה מעלינו, אתה לא אחד מאיתנו. אז אני יודעת שזה הימור, לחיות למען משהו שהרגש והאמונה מובילים אותי אליו, אבל אני מוכנה ללכת עם ההימור הזה עד לסוף. אני כבר בטוחה שבסוף אני אשמח שבחרתי את הדרך הזאת. אין בי צער על הבחירה להאמין בך, הצער שלי זו הבושה. הבושה שהטלתי בך ספקות, שבמקום להגן, ניסיתי לשמוע דעות אחרות שהטילו עוד ספקות. וגם מצער שהצלחתי להתרחק ולהיסחף בזמן כ"כ קצר, לבטל הרבה ממה שהיה. אני יודעת שאומרים שאם חוזרים התשובה, אז אתה סולח. אני מקווה שתסלח לי, כי לי קצת קשה לסלוח לעצמי. אני מקווה שתחזק אותי, ותתן לי את הכוח לעמוד לצידך ולא מולך, גם לפעמים כשהלב נחלש והמוח משתלט. אבל אני כבר יודעת שיש דברים שהם לא ההתמחות של המוח. אילו רק יכולתי לדעת שבחרתי את הדרך הזו לבד, ושלא נולדתי לתוכה. אני
תשובה: לך, כן אני יודע (אם בכלל שייך להתייחס אלי בעולם שלכם בתור אני) שזה לא קל להבין בעולם שלכם מהו דבר רוחני, מה זה דבר שאין לו גוף, ואין אפשרות להכיל אותו בגוף, זה כנראה בלתי אפשרי אפילו לדמיין במחשבה שלכם שהיא סופית אפילו דבר אינסופי (וכן אני יודע שיש כאלו שקראו לי  אין סוף ברוך הוא, רק כדי לדמיין לעצמם שהם לא יכולים להבין את המציאות הזו שהיא לא מוגבלת בסוף, ולא סופית. כן, אני ידעתי כשבראתי את העולם שלא ניתן להגיע להבנה מוחלטת, לידיעה מוחלטת שהישות הזאת (אני) קיים, ודווקא בגלל זה בראתי את העולם. בראתי את העולם כעולם של שאלות ספיקות והתלבטויות, כי אם הייתי בורא עולם שבו הכל ברור, לא היה בו מעניין, לא היתה בו דינמיקה של חיים, ולא היה חיבור והתקדמות בין האנשים. כן, איך אומרים  אמת כי אתה הוא יוצרם, ואתה הוא יודע יצרם, וכן, אולי זה לא מספיק, כי לא רק אני יודע יצרם, אלא אני הוא האחראי לכך שיש בכלל יצר. בראתי בעולם כלים כדי שהאנשים יוכלו להבין מהו הכיוון לשלימות האלוקית, לשלימות שאנשים כל כך צריכים בשביל להתקדם, ובשביל להיות יותר טובים ויותר מושלמים. ברור שיש גם נפילות, הנפילות הם בגלל הצורה הזו של העולם, בראתי את העולם באופן כזה, ברור שיש קשיים ושאלות, גם זה חלק מהעולם. האם עדיף לי אדם שאין לו בכלל שאלות, אני לא בטוח בזה, הרבה פעמים אדם שעבד על האמונה, בירר אותה, שאל שאלות, ואפילו היה במקומות אחרים, הוא יותר מושלם, וקרוב מאשר אדם אחר שלא זז ממקומו אף פעם. איך אומרים אצלכם: אם לא עושים לא טועים. מי שעומד במקום לא נופל. ואני מאוד שמח, שאת רוצה לשוב אלי בלב שלם וטהור, אני חושב שאפילו את מרגישה את האלוקות שבקרבך מתנוצצת מדי פעם, וזה משמח לראות אותך מתקדמת. כן זה קשה, זה לא תמיד קל להאמין במשהו שהוא לא כאן ועכשו, הרבה פעמים יותר קל לכם להאמין בכל מיני תרגילים במתמטיקה או אפילו בשחקני טלויזיה שהם נמצאים יותר מאשר אני, אבל בסתר לבך תמיד תדע שהשלימות האלוקית שלך, לא נמצאת שם. בתקווה שמחשבותי יהיו מחשבותיכם אני
שאלה: תפילת יום העצמאות: הרב שרלו, יש מקומות שאומרים הלל בליל יום העצמאות ויש מקומות שמתפללים כמו בסידור רינת ישראל. כיצד טוב יותר לנהוג? כמו כן, יש שלא כתבו לומר ברכת שהחיינו בלילה או ביום, ויש שכן כתב. האם לומר? לבסוף, האם אומרים תחנון בשחרית ביום הזיכרון, כאשר יום העצמאות דחוי ל-ו אייר, ויום הזכרון חל ב-ה אייר? וחג עצמאות שמח!
תשובה: זה אכן לא טוב שאין מנהג שהתקבל על ידי כולם. זה מחליש את המנהגים עצמם. אני נוהג לומר הלל בלוא ברכה בלילה ו ביום, אבל זה רק אחת מהאפשרויות. וחג שמח
שאלה: ייחוד: הרב. יש לי חברה מעל שנה וחצי. ברצוננו להתארס אך הדבר שמונע ממנו זאת כעת הוא האיסור לאחר האירוסין אסור לישון באותו הבית. אני עובד והיא בשרות לאומי, כך שהזמן היחיד שלנו להיפגש הוא בשבתות אצלי או אצלה. בבית שלה זה לא בעיה כי דודים שלה גרים צמוד אליהם. הבעיה שבבית שלי אין אפשרות שאני יישן בבית אחר, אבל הבית שלי בנוי משלוש קומות כך שאפשר שהיא תישן בקומה למטה ואני יישן בקומה השלישית. האפשרות שנפחית בפגישות לא רלוונטית אני חושב שזה לא בריא להיפגש קצת ועוד לפני החתונה. השאלה האם יש על מי לסמוך בעניין זה. או שיש היתר כלשהו. אשמח לתשובה ואף למקורות אם קיימים. חגי.
תשובה: וברכת ד  אין הבדל בין לפני אירוסין לאחר אירוסין בשאלה הנידונת. שבת בברכת התורה והארץ יהודה הלוי עמיחי מכון התורה והארץ כפר דרום אשקלון